# https://fbcdn-sphotos-f-a.akamaihd.net/hphotos-ak-prn1/p206x206/942871_531963443516085_1704438464_n.jpghttp://martinberes.weebly.com/uploads/4/2/8/8/4288272/5374229.gif

# VYHLÁSENIE VOLIEB DO ŠTUDENTSKEJ RADY VYSOKÝCH ŠKÔL

**Akademický senát Prešovskej univerzity v Prešove vyhlasuje v spolupráci s delegátmi ŠRVŠ za Prešovskú univerzitu v Prešove v zmysle § 107 ods. 4 v zmysle zákona č. 131/2002 Z.z. o vysokých školách a čl. 4 štátu ŠRVŠ voľby do ŠRVŠ** (*Prešovskú univerzitu v Prešove zastupujú v ŠRVŠ podľa § 107 ods. 4 v  zmysle zákona č. 131/2002 Z.z. o vysokých školách šiesti delegáti, z toho v zmysle spomínaného zákona 5 volení akademickou obcou*).

**Voľby sa uskutočnia dňa 22. februára 2023**

**v čase od 9:00 do 12:00**

Voľby budú prebiehať na jednotlivých fakultách, spolu s voľbami do AS PU v Prešove. Voliť môžu všetci študenti dennej a externej formy, vo všetkých troch stupňoch štúdia zapísaní v ak. roku 2022/2023 na štúdium na Prešovskej univerzite v Prešove. Študent volí na fakulte, na ktorej je zapísaný.

Volebná komisia zostaví podľa abecedy zoznam navrhovaných kandidátov za príslušné časti akademickej obce univerzity. Návrhy zverejní najneskôr sedem dní pred dňom konania volieb.

**Návrh kandidáta:**

Kandidovať môže každý študent dennej a externej formy, vo všetkých troch stupňoch štúdia zapísaný v ak. roku 2022/2023 na štúdium na Prešovskej univerzite v Prešove.

Kandidáta na delegáta v ŠRVŠ za PU v Prešove navrhujú svojím podpisom na kandidátke 3 študenti dennej alebo externej formy vo všetkých stupňoch vysokoškolského štúdia alebo člen akademického senátu univerzity alebo fakulty za študentskú časť, na ktorej je príslušný navrhovaný kandidát zapísaný na štúdium (Vzor kandidátnej listiny sa nachádza na tretej strane).
**Kandidátnu listinu doručí kandidát alebo navrhovatelia najneskôr do 13.02.2023 do 12:00** **hod**.  **členom volebnej komisie (viď kontakt nižšie). Podpísanú kandidátku je možné poslať aj emailom (ako sceen, alebo fotografiu).**

VaM komisia zostaví podľa abecedného poradia zoznam navrhovaných kandidátov. Návrhy zverejní **14.02.2023** na webovej stránke Prešovskej univerzity a určí termín prípadného oznámenia o vzdaní sa kandidatúry.

**Priebeh volieb**

1. Voľby do ŠR VŠ SR sa uskutočnia **22.02.2023** v čase od **9:00** do **12:00** hod**. na jednotlivých fakultách.**

2. Vo volebnej miestnosti budú k dispozícií hlasovacie lístky pre členov študentskej časti akademickej obce. Hlasovací lístok bude obsahovať zoznam kandidátov zoradených v abecednom poradí, s príslušnými údajmi.

3. Vo volebnej miestnosti bude osobitný priestor na úpravu hlasovacích lístkov a urna na odovzdávanie hlasovacích lístkov.

4. Každý oprávnený volič hlasuje po preukázaní sa dokladom ISIC karty. Voličovi je následne vydaný jeden hlasovací lístok. Hlasuje osobne tak, že na hlasovacom lístku zakrúžkuje poradové čísla kandidátov, za ktorých hlasuje. Zakrúžkovať môže najviac dvoch kandidátov.

5. Každý volič môže použiť na hlasovanie iba jeden hlasovací lístok.

6. V prípade, že hlasovací lístok je upravený iným, ako určeným spôsobom, je neplatný.

**Výsledky volieb**

1. Po uplynutí času stanoveného na uskutočnenie volieb VaM komisia uzavrie volebnú miestnosť, odpečatí urnu a spočíta hlasovacie lístky.

2. O priebehu a výsledku volieb vyhotoví VaM komisia zápisnicu.

3. Výsledky volieb do ŠR VŠ SR oznámi predseda VaM komisie v najbližší pracovný deň, po dni konania volieb, predsedníčke AS PU v Prešove a na webovej stránke univerzity.

**Predseda volebnej komisie:**

Mgr. Jaroslav Sučka, Fakulta športu, email: jaroslav.sucka@smail.unipo.sk

**Členovia volebnej komisie:**

Bc. Simona Stašáková, Pedagogická fakulta, email: simona.stasakova@smail.unipo.sk

Mgr. Patrik Bobák, FHPV, email : patrik.bobak@smail.com

**V Prešove 06.02.2023**

 **PaedDr. Mgr. Helena Galdunová, PhD., v. r.**

 **predsedníčka AS PU**

****

# Návrh kandidáta na delegáta ŠRVŠ za Prešovskú univerzitu v Prešove

**Nižšie podpísaný** ( titul, meno, priezvisko).:

.......................................................................................................................................................

**študent** (ročník, študijný program, stupeň štúdia, fakulta, forma štúdia):

........................................................................................................................................................

**súhlasím s mojím navrhnutím na kandidáta na delegáta ŠRVŠ za Prešovskú univerzitu v Prešove.**

***Zároveň svojím podpisom potvrdzujem, že v prípade môjho zvolenia, som si vedomý zodpovednosti,  vážnosti a reprezentatívnosti členstva v  Študentskej rade vysokých škôl, orgánu reprezentácie vysokých škôl, podľa § 107 zákona č. 131/2002 Z.z. o vysokých školách.***

***Taktiež v prípade môjho zvolania sa zaväzujem dôstojne hájiť akademické hodnoty v duchu humanizmu a šíriť dobré meno svojej Alma mater Prešovskej univerzity v Prešove.***

 **Podpis kandidáta**

# Nižšie podpísaní navrhujeme, svojim podpisom kandidáta na delegáta ŠRVŠ za Prešovskú univerzitu v Prešove.

***Zároveň svojím podpisom vyjadrujeme presvedčenie ,že navrhovaný študent bude v prípade svojho zvolenia čestne, dôstojne a zodpovedne pôsobiť v  Študentskej rade vysokých škôl, orgánu reprezentácie vysokých škôl, podľa § 107 zákona č. 131/2002 Z.z. o vysokých školách a šíriť dobré meno študentov Prešovskej univerzity v Prešove.***

**Navrhovateľ za študentskú časť akademického senátu univerzity resp. fakulty, na ktorej je navrhovaný v danom akademickom roku zapísaný.**

|  |
| --- |
| Meno člena senátu: Fakulta:  |

**Navrhovatelia (titul, meno, priezvisko, ročník, stupeň štúdia – Bc., Mgr., PhD., fakulta, podpis )**

|  |
| --- |
|  |
|  |
|  |